बाल एवं महिला विकास निगम में सीधे इंटरव्यू से भरे जाएंगे 17 पद, 8 औरतों के लिए रिजर्व
चंडीगढ़ बाल एवं महिला विकास निगम में 17 पदों के लिए आवेदन मांगे हैं। इसमें से 8 पद महिलाओं के लिए आरक्षित हैं, जबकि दूसरे 9 पदों पर कोई भी आवेदन कर सकता है।
चंडीगढ़ बाल एवं महिला विकास निगम ने 17 पदों के लिए आवेदन मांगे हैं। इसमें से 8 पद महिलाओं के लिए आरक्षित हैं, जबकि दूसरे 9 पदों पर कोई भी आवेदन कर सकता है। भर्ती के लिए किसी प्रकार के टेस्ट की जरूरत नहीं है। यह पद सीधे इंटरव्यू के जरिए भरे जाएंगे।
इसमें हेल्पलाइन एडमिनिस्ट्रेटर महिला का एक पद, कॉल ऑपरेटर महिला के 7 पद, IT सुपरवाइज़र का एक पद, हेल्पलाइन एडमिनिस्ट्रेटर का एक पद और कॉल ऑपरेटर के 7 पद शामिल हैं। सभी कॉन्ट्रैक्ट आधार पर रखे जाएंगे। इसके लिए कोई भी आवेदन जमा करने की जरूरत नहीं है। सिर्फ वॉक-इन-इंटरव्यू में शामिल होना है।
शुल्क की जरूरत नहीं
26 जुलाई को विभाग द्वारा अधिसूचना जारी की गई है। 1 अगस्त को इसके लिए इंटरव्यू लिया जाएगा। इसमें किसी भी कैटेगरी के उम्मीदवार से कोई शुल्क नहीं वसूला जाएगा।
37 साल की उम्र तक कर सकते आवेदन
विभाग के द्वारा जारी अधिसूचना में आवेदन करने के लिए आयु सीमा 18 से 37 वर्ष रखी गई है। इसके लिए उम्मीदवार को अपना बायोडाटा और अपने सर्टिफिकेट के साथ फोटो लेकर इंटरव्यू में शामिल होना होगा। यह इंटरव्यू सेक्टर-46 स्थित व्यवसायिक प्रशिक्षण केंद्र आशा किरण में लिया जाएगा।